b'\n_START_ARTICLE_\nSauvon vaakuna\n_START_PARAGRAPH_\nSauvon vaakunassa esiintyy Sauvon tunnuslintu naakka eli sauvolaisittain hakkinen, joita Sauvossa on paljon. Sauvon asukkaita on ennen kutsuttu hakkisiksi. Vaakunassa olevat kannukset viittaavat paikkakunnan aiemmin runsaaseen aateliin ja sen moniin kartanoihin. Vaakunan suunnitteli Ahti Hammar. Vaakuna hyv\xc3\xa4ksyttiin vuonna 1956, ja sen selitysteksti on seuraava: \xe2\x80\x9dKultakent\xc3\xa4ss\xc3\xa4 seisova naakka, saatteena kummallakin puolellaan kuusik\xc3\xa4rkinen kannust\xc3\xa4hti kesken\xc3\xa4\xc3\xa4n vastapalkeittain, kaikki mustia\xe2\x80\x9d.'